**110/10 KV SALOTĖS TRANSFORMATORIŲ PASTOTĖS 110 KV SKIRSTYKLOS REKONSTRAVIMO**

**PROJEKTAVIMO IR STATYBOS DARBŲ PIRKIMO SUTARTIS**

[Publish Date], Vilnius, Nr.

**LITGRID AB** (toliau – **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Viršuliškių skg. 99B, LT-05131, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama

, veikiančio pagal , ir

, iš vienos pusės, ir

**UAB ,,APS grupė“** (toliau – **„Rangovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302498905, kurios registruota buveinė yra Eigulių g. 27, 03150 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama

, iš kitos pusės,

Toliau abi kartu vadinamos „**Šalimis“**, o kiekviena atskirai „**Šalimi“**, atsižvelgdamos į tai, kad Rangovas laimėjo pirkėjo skelbtą **110/10 kV Salotės TP 110 kV skirstyklos rekonstravimo projektavimo ir statybos darbų** [atviro konkurso būdu, paskelbimo data 2020 m. lapkričio 23 d. ir numeris Nr.521748] pirkimą, sudarė šią projektavimo ir statybos darbų pirkimo sutartį (toliau – **„Sutartis“**) ir susitarė, kad Rangovas atliks **110/10 kV Salotės TP 110 kV skirstyklos** rekonstravimo ir kitus Sutartyje nurodytus darbus, o Užsakovas už atliktus darbus sumokės Sutartyje nurodytą kainą.

Vykdydamos Sutartį, Šalys vadovausis žemiau nurodytomis Sutarties specialiosiomis sąlygomis ir LITGRID AB generalinio direktoriaus įsakymu patvirtintomis LITGRID AB projektavimo ir statybos darbų pirkimo sutarties bendrosiomis sąlygomis PSDPS:2020 (toliau – Bendrosios sąlygos).

**SUTARTIES SPECIALIOSIOS SĄLYGOS**

Šiose Sutarties specialiosiose sąlygose didžiąja raide rašomos sąvokos atitinka Bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip. Laužtiniuose skliaustuose nurodyti punktai ir skyriai reiškia nuorodą į Bendrųjų sąlygų punktus ir skyrius, su kuriais atitinkama sąlyga yra susijusi.

|  |  |
| --- | --- |
| **Pagrindinės sąlygos** | 1. **Objektas** *[Sąvoka k]***:**   110/10 kV Salotės TP 110 kV skirstykla (Bitėnų g. 2D, Vilnius, Vilniaus apskr., Vilniaus m. sav.)   1. **Techninė užduotis** *[Sąvoka u]***:**   Projektavimo užduotis (1 priedas).   1. **Darbų atlikimo terminas** *[Sąvoka e]*:   24 mėnesiai nuo Sutarties sudarymo dienos.  Darbų atlikimo terminas Šalių raštišku susitarimu gali būti pratęstas 1 mėn. dėl Nenugalimos jėgos aplinkybių Sutarties bendrosiose sąlygose nurodytomis sąlygomis ir tvarka.   1. **Darbų etapai** *[1.2.3 punktas]:*   Darbus Rangovas turi atlikti 2 priede nurodytais Darbų etapais ir terminais. |
| **Darbai** | 1. **Pagrindiniai įrenginiai** *[Sąvoka l]:* 2. Projektavimo užduoties (1 priedas) 1 priedas; 3. 5 priedas; 4. Pagrindinių įrenginių, atitinkančių LITGRID AB standartinius techninius reikalavimus, sąrašas <https://www.litgrid.eu/index.php/tinklo-pletra/standartiniai-techniniai-reikalavimai/irangos-atitinkancios-litgrid-ab-reikalavimus-sarasas/3881> 5. **Užsakovo įrenginiai** *[3.9.8 punktas]:*   Darbų atlikimui Užsakovas patiekia šiuos Įrenginius ir Medžiagas:   1. Elektros skaitikliai, 4 vnt. 2. Bandymo gnybtynai, 4 vnt. 3. Komercinių duomenų valdiklis, 1 kompl. 4. Momentinių duomenų valdiklis, 1 kompl.   Nurodytus Įrenginius ir Medžiagas Užsakovas Rangovui perduos J. Tiškevičiaus g. 72, Vilnius.  Kontaktinis asmuo —  .   1. **Fizinė sauga** *[3.3.5 punktas]:*   Papildomi fizinės saugos reikalavimai Darbams netaikomi.   1. **Demontuojami įrenginiai, konstrukcijos ir medžiagos** *[3.6.2 punktas]:*   Rangovas demontuotus tolimesniam naudojimui tinkamus įrenginius, konstrukcijas ir medžiagas turi pristatyti 110/10 kV VE-3 TP, Jočionių g. 13, Vilnius, pristatymo laiką iš anksto suderinęs su Užsakovo atstovu.  Demontuojamų įrenginių sąrašas pateiktas projektavimo užduoties (1 priedas) 22 priede. |
| **Darbų organizavimas** | 1. **Šalių atstovai** *[4.1 skyrius]*   Užsakovo atstovas: Rangovo atstovas: |
| **Kaina ir apmokėjimas** | 1. **Sutarties kaina** *[Sąvoka r]:*   Sutarties kaina be PVM (Darbų kaina): **889000,00 (**aštuoni šimtai aštuoniasdešimt devyni tūkstančiai eurų, 00 centų);  Pridėtinės vertės mokestis (PVM): 186690,00 (vienas šimtas aštuoniasdešimt šeši tūkstančiai šeši šimtai devyniasdešimt eurų, 00 centų);  Sutarties kaina: **1075690,00** (vienas milijonas septyniasdešimt penki tūkstančiai šeši šimtai devyniasdešimt eurų, 00 centų).  Taikomas kainos apskaičiavimo būdas — fiksuota kaina su peržiūra. Kainos peržiūros tvarka nurodyta Bendrųjų sutarties sąlygų 7.3. punkte.   1. **Apmokėjimas** *[6.3.1 punktas]:*   Sutarties kaina bus mokama dalimis pagal Darbų žiniaraštį (už inžinerinių tyrinėjimų ir Techninio projekto parengimo Darbus — pagal Rangovo Pirkimo metu pateiktą pasiūlymą ir 24 priedo sąlygas), Rangovui pateikus, su Užsakovu suderinus ir abiem šalim pasirašius atliktų darbų aktą, pažymą apie atliktų darbų vertę (tipinė pažymos forma pridedama kaip 12 priedas) ir mėnesio ataskaitą (tipinė mėnesinės rangos darbų ataskaitos forma pridedama kaip 18 priedas).   1. **Sąskaita apmokėjimui:**   A.s.  AB  Banko kodas  PVM mokėtojo kodas LT100005360013.   1. **Europos Sąjungos fondų (programų) finansavimas** *[10.9.1 punktas]:*   Darbai Europos Sąjungos fondų (programų) lėšomis nefinansuojami. |
| **Atsakomybė** | 1. **Netesybos:**   Netesybos už laiku neperduotus Darbus Rangovui numatytos 2 priede.   1. **Užsakovui priimtini bankai ir draudimo bendrovės:**   Užsakovui priimtinų bankų ir draudimo bendrovių sąrašai nurodomi Sutarties 6 priede. |
| **Baigiamos nuostatos** | 1. **Projektas** *[10.7.2 punktas]:*   „110/10 kV Salotės TP 110 kV skirstyklos rekonstravimas“ Nr. PPRV19062.   1. **Šalių kontaktiniai duomenys** *[10.8.1 punktas]:*   Užsakovo: Rangovo:  Viršuliškių skg.99B, Eigulių g. 27,  LT-05131 Vilnius; LT-03150 Vilnius;  Tel. +370 707 02171; Tel. +370 5 2157699;    E. paštas [info@litgrid.eu](mailto:info@litgrid.eu) E. paštas administracija@apsgrupe.lt      PVM mokėtojo kodas LT100005748413 |
| **Papildomos sąlygos** | 1. **Bendrųjų sąlygų 1.3.2. punkto q) papunktis papildomas taip:**   Rangovas, sudarydamas detalų projekto darbų-atjungimų grafiką, vadovaujasi naujai sumontuotų įrenginių įjungimo veiksmų sekos grafikais. Grafike turi būti nurodytos ir su Užsakovu suderintos Užsakovo atliekamų veiksmų/derinimų trukmės bei eiliškumas bei toliau nurodytų darbų vykdymas. Grafiko dalys yra pateikiamos Specialiųjų sąlygų 19 ir 20 prieduose.   1. **Bendrųjų sąlygų 2.2.3. punktas pildomas taip:**   Inžineriniai geologiniai (geotechniniai) tyrimai atliekami ir įregistruojami vadovaujantis statybos techninio reglamento STR 1.04.02:2011 „Inžineriniai geologiniai ir geotechniniai tyrimai“ nustatyta tvarka ir reikalavimais. Prieš atlikdamas inžinerinius geologinius (geotechninius) tyrimus, Rangovas privalo raštu suderinti su Užsakovu inžinerinių geologinių (geotechninių) tyrimų programą, techninę užduotį ir planą su lauko darbų tyrimų vietomis.   1. **Bendrųjų sąlygų 2.2. skyrius papildomas 2.2.15 punktu, kuris išdėstomas taip:**   2.2.15. Tuo atveju, kai, vadovaujantis Sutarties bendrųjų sąlygų nuostatomis, Rangovas Užsakovui turi pateikti techninio projekto atspausdintus popierinius egzempliorius, šie egzemplioriai turi būti atspausdinami su kiekviename lape nurodyta Užsakovo suteikta suderinimo (suderinama iki Bendrosios ekspertizės atlikimo) ir patvirtinimo (patvirtinama, kai gaunamas Bendrosios ekspertizės aktas) elektronine žyma.   1. **Bendrųjų sąlygų 4.4.3. punktas išdėstomas taip:**   4.4.3. Susirinkimo protokolą surašo Rangovo atstovas (Šalių susitarimu protokolą gali surašyti ir Užsakovo atstovas) bei per dvi darbo dienas protokolo projektą visiems susirinkimo dalyviams išsiunčia elektroniniu paštu pastaboms pateikti. Suderintą protokolo projektą pasirašo Užsakovo ir Rangovo atstovai, taip pat susirinkimo dalyviai, kurių atžvilgiu buvo priimti sprendimai. Pasirašytas susirinkimo protokolas elektroniniu paštu išsiunčiamas visiems susirinkimo dalyviams.   1. **Netaikomas Sutarties Bendrųjų sąlygų 8.4.1 punktas (jeigu delspinigiai skaičiuojami už darbų etapų vėlavimą).** 2. **Bendrųjų sąlygų 8.4.3. punktas papildomas e) ir f) papunkčiais:**   e) už kiekvieną neplaninį atjungimą (tokį atjungimą, kuris nebuvo numatytas suderintame ir pasirašytame darbų-atjungimų grafike) taikoma 500 Eur bauda;  f) jeigu Rangovas vėluoja per nustatytą terminą, nurodytą 2 priede, pateikti pasirašytą statybos užbaigimo aktą, jam taikoma 140,00 Eur bauda už kiekvieną pavėluotą dieną.   1. **Bendrųjų sąlygų 9.1.1 punktas papildomas taip:**   Iki Sutarties pasirašymo Rangovas Užsakovui pateikė:   * 1. Sutarties įvykdymo užtikrinimą – Banko garantiją, atitinkančią bendrųjų Sutarties sąlygų 8.7.1. ir 8.7.2. p. reikalavimus;   2. projektuotojo civilinės atsakomybės privalomojo draudimo, atitinkančio bendrųjų sąlygų 8.8.1. p. reikalavimus, liudijimo (poliso) patvirtintą kopiją;   3. Sutarties bendrųjų sąlygų 2.1.1 ir 3.2.1. punkte nurodytų vadovų sąrašą.   Jei dokumentų pateikimo terminas praleidžiamas, bus laikoma, kad Rangovas atsisakė sudaryti Sutartį ir Sutartis nebus sudaroma.   1. **Esminėmis Sutarties sąlygomis laikomos šios sąlygos:**   25.1. Užsakovas turi teisę vienašališkai, nesikreipdamas į teismą, nutraukti Sutartį, apie tai ne vėliau kaip prieš 30 kalendorines dienas pranešdamas Rangovui, jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.  25.2. Sutarties Sąlygų bendrųjų sąlygų 9.3.2 punkto c), e) ir h) papunkčiuose nurodytos Sutarties nutraukimo priežastys laikomos esminėmis Sutarties sąlygomis.   1. **Bendrųjų sąlygų 10.7.2 punktas išdėstomas taip:**   10.7.2. Visuose Atliktų darbų aktuose, pranešimuose, prašymuose, reikalavimuose, sąskaitose būtina įrašyti Sutarties numerį ir datą, investicinio projekto pavadinimą „110/10 kV Salotės TP 110 kV skirstyklos rekonstravimas“ ir numerį PPRV19062.   1. **Bendrųjų sąlygų 10.7 skyrius papildomas 10.7.6 punktu, kuris išdėstomas taip:**   10.7.6. Rangovas turi tvarkyti Objekto vykdymo dokumentaciją naudojantis elektroniniu statybos darbų žurnalu (elektroniniu statybos žurnalu pasirūpins Užsakovas).   1. **Bendrųjų sąlygų 10.8.1. punktas papildomas taip:**   Elektroniniu laišku siunčiami oficialūs pranešimai turi turėti tokią preambulę:  **OFICIALUS PRANEŠIMAS**  Projektas: „110/10 kV Salotės TP 110 kV skirstyklos rekonstravimas“ — projektavimo ir statybos darbai Nr. PPRV19062  Sutartis: [data] Nr. [numeris]  Kam: [adresato vardas, pavardė]  [adresato elektroninio pašto adresas]   1. Rangovas sutinka, kad apsikeitimas Sutarties vykdymui reikalinga informacija / dokumentais, išskyrus atvejus, kai informacija / dokumentai suderinus su Užsakovu yra perduodami fiziškai, bus vykdomas naudojantis Microsoft SharePoint platforma ir įsipareigoja susikurti paskyrą Microsoft SharePoint platformoje pagal Užsakovo suteiktas instrukcijas. Visos techninio ir/ar darbo projekto parengimui reikalingos techninės dokumentacijos peržiūra (kopijavimas) ir įrenginių apžiūra gali būti atlikta Užsakovo nurodytoje vietoje iš anksto (mažiausiai prieš dvi darbo dienas) suderinus su Užsakovu datą ir laiką. 2. Rangovas įsipareigoja, kad jo siūlomos prekės, paslaugos ar darbai nekels grėsmės nacionaliniam saugumui, t. y.:   - nebus sutrikdytas ypatingos svarbos informacinių infrastruktūrų funkcionavimas;  - nebus sutrikdyta LITGRID AB, kaip nacionaliniam saugumui svarbios įmonės, veikla;  - nebus siekiama išgauti valstybės ir tarnybos paslaptį sudarančią ar kitą neviešą (LITGRID AB konfidencialią) informaciją.   1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Taip pat Rangovas privalo informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau. 2. Tais atvejais kuomet Rangovo ir/ar subrangovo specialistai veikia Užsakovo informacinių technologijų ir telekomunikacijų įrenginiuose, Rangovas privalo užtikrinti, kad būtų laikomasi 21 priedo „Minimalūs informacijos saugos reikalavimai paslaugų teikimui“ ir 22 priedo „Minimalūs informacijos saugos reikalavimai projektavimui ir diegimui“ reikalavimų. 3. **Bendrųjų sąlygų 6.3. skyrius papildomas 6.3.5 punktu, kuris išdėstomas taip:**   6.3.5. PVM sąskaitos faktūros, kurių bendra suma viršija 100 tūkst. Eur su PVM, gavus Rangovo prašymą ir esant Užsakovo galimybei, gali būti apmokamos anksčiau termino, pritaikius Užsakovo nustatytą diskontą (nuolaidą). Diskonto (nuolaidos) dydį 12 mėn. laikotarpiui nustato Užsakovas remdamasis Lietuvos banko pateikiamais duomenimis (vidutine pastarųjų 12 mėnesių pinigų finansų įstaigų paskolų iki 1 mln. eurų euro zonos ne finansų bendrovėms, kurių pradinis palūkanų normos fiksavimo laikotarpis iki 1 metų palūkanų normų statistika), prie kurių pridedama 2 proc. punktų marža, skirta Užsakovo patiriamoms administravimo sąnaudoms padengti. |
|  |  |

**SUTARTIES DOKUMENTAI IR PRIEDAI:**

Vykdydamos šią Sutartį, Šalys vadovausis toliau nurodytais dokumentais, kurie yra suprantami ir aiškinami kaip neatskiriama Sutarties dalis:

1. Projektavimo užduotis, 82 dokumentai su priedais;
2. Projektavimo ir statybos darbų etapai, 1 lapas;
3. Darbų žiniaraštis, teikiamas su pasiūlymu;
4. Darbų žiniaraščio ir darbų aktavimo grafiko, rengiamo po techninio projekto, forma;
5. Pagrindinės įrangos atitikties Techninio projekto techninėms specifikacijoms pagrindimo tvarka, 7 lapai;
6. Užsakovui priimtinų bankų ir draudimo bendrovių sąrašai;
7. LITGRID AB projektavimo ir statybos darbų pirkimo sutarties bendrosios sąlygos PSDPS:2020, 29 lapai;
8. Projektuotojo civilinės atsakomybės privalomojo draudimo liudijimo (poliso) patvirtinta kopija;
9. Sutarties įvykdymo užtikrinimas – Banko garantija;
10. Rangovo pasitelkiamų subrangovų sąrašas;
11. Vadovų (vadovaujančių specialistų, pirkimo sutarčiai vykdyti) sąrašas;
12. Turto grupių ir turto vienetų klasifikatorius ir pažyma apie atliktų darbų vertę;
13. Rangovų saugaus darbo organizavimo ir vykdymo LITGRID AB objektuose tvarkos aprašas, 27 lapai;
14. Darbų organizavimo ir vykdymo LITGRID AB perdavimo tinklo įrenginiuose tvarkos aprašas, 18 lapų;
15. Perdavimo tinklo įrenginių eksploatavimo reglamentas, 238 lapai;
16. Pirkimo sąlygos, pirkimo sąlygų paaiškinimai ir patikslinimai;
17. Rangovo pasiūlymas, pasiūlymo paaiškinimai ir patikslinimai;
18. Mėnesinės rangos darbų ataskaitos forma;
19. Darbų grafiko dalis (Tipinė grafiko dalis I etapas), 2 lapai;
20. Darbų grafiko dalis (Tipinė grafiko dalis II etapas), 2 lapai;
21. Minimalūs informacijos saugos reikalavimai paslaugų teikimui, 13 lapų;
22. Minimalūs informacijos saugos reikalavimai projektavimui ir diegimui, 14 lapų;
23. Trišalės sutarties dėl tiesioginio atsiskaitymo su subrangovu projektas, 4 lapai;
24. Apmokėjimas už inžinerinių tyrinėjimų ir Techninio projekto parengimo Darbus, 1 lapas.

Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau.

**Tai patvirtindamos,** Šalys šio dokumento pradžioje nurodytą dieną pasirašė ir patvirtino šią Sutartį dviem originaliais egzemplioriais po vieną kiekvienai Šaliai.

|  |  |  |  |
| --- | --- | --- | --- |
| **Užsakovo vardu:** |  | **Rangovo vardu:** |  |
| (parašas) |  | (parašas)  A.V. |  |
| (parašas)  A.V. |  |  |  |

\_\_\_\_\_\_\_\_\_\_\_\_\_\_\_\_\_\_\_\_

Sutarties specialiųjų sąlygų

2 priedas

**110/10 KV SALOTĖS TP 110 KV SKIRSTYKLOS REKONSTRAVIMO**

**PROJEKTAVIMO IR STATYBOS DARBŲ ETAPAI**

|  |  |  |  |
| --- | --- | --- | --- |
| **Etapas** | **Perduodami darbai** | **Perdavimo terminas**  *(dienos nuo Sutarties sudarymo dienos)* | **Delspinigių dydis**  *(procentinė dalis nuo pradinės Sutarties kainos be PVM už kiekvieną pradelstą dieną)* |
| I etapas | Gautas statybą leidžiantis (-ys) dokumentas (-ai) | Per 8 mėn. | 0,02 % |
| II etapas | Rangos darbų I etapas (įjungtas T-1 arba T-2, atsižvelgus į suderintus sprendinius; pasirašytas I etapo techninio įvertinimo komisijos aktas ir pašalinti trūkumai „Iki įjungimo“) | Per 16 mėn. | 0,02 % |
| III etapas | Rangos darbų II etapas (visa apimtimi rekonstruota ir įjungta 110/10 kV Salotės TP 110 kV skirstykla; pasirašytas II etapo techninio įvertinimo komisijos aktas ir pašalinti trūkumai „Iki įjungimo“) | Per 23 mėn. | 0,02 % |
| IV etapas | Gautas pasirašytas Statybos užbaigimo aktas (-ai) | Per 24 mėn. | 140,00 (EUR be PVM pagal specialiųjų sąlygų 23 punkto f) papunkčio reikalavimą) |

\_\_\_\_\_\_\_\_\_\_\_\_\_\_\_\_\_\_\_\_\_